ร้านนี้เป็นร้านอาหารขึ้นชื่อของจังหวัดชุมพร ได้รับมาตรฐาน ขึ้นป้าย อ.ส.ท. ชวนชิมเลยนะครับ
ได้ลงรายการอาหารในหนังสือพิมพ์หลายแห่ง รับประกันความอร่อย
ใครจะว่ายังไงก็แล้วแต่ แต่ร้านอาหารทะเลในระดับ 5 ดาว ในมาตรฐานของผม ให้ในความอร่อย
ก็คือ ต้องมีรายการอาหารที่หลากหลาย ไม่ใช่ ร้านซีฟู๊ด ที่มีแต่ปูกุ้งปลา ทอด ปิ้ง แบบนี้คงไม่ได้ 5 ดาว

สำหรับเจ้าของร้านนี้ เคยเป็นพยาบาล แต่ได้ลาออกนานแล้ว และลงมาคุมร้านอาหารนี้

รายการอาหารที่ชิม
- ปลาหมอทะเล ผัดฉ่า จานนี้ต้องให้ 5 ดาวเลยครับ เครื่องสมุนไพรผัดฉ่า หอม รสกลมกล่อม พอดี อร่อยมั๊กมาก
- ใบเหลียงผัดไข่ แนะนำให้สั่งครับ เป็นอาหารพื้นเมือง เป็นอาหารพื้นแถวนี้ที่ต้องสั่ง 
- แกงคั่วไข่แมงดา อันนี้ยกนิ้วความอร่อยให้ครับ เพราะปกติเราจะกินแต่ไข่แมงดาทะเลยำ เอามาทำแกงคั่วนี่อร่อยสุดยอด
- ปลากระเบนแดดเดียว อันนี้แปลกมากสำหรับผม พูดถึง ถ้าไม่บอกก็ไม่รู้เลยว่าเป็นปลากระเบน เนื้อหนา ชิ้นใหญ่มาก
คิดว่าเป็นปลากระเบนตัวใหญ่ เอามาทำแดดเดียวและทอด
- หมึกไข่ผัดหวาน อันนี้เป็นอาหารแนะนำของทางร้าน เขาเอาปลาหมึกไข่ มาทำแบบคล้ายๆต้มเค็ม หรือซาเตี๊ยนะ รสออกหวานเค็ม อร่อยครับ
- ยำไข่ปลาริวกิว อันนี้ได้มาตรฐาน แต่ไม่โดดเด่น เพราะเคยกินอร่อยกว่านี้ที่ชะอำ
- ปลากระพงทอด ผัดสมุนไพร อันนี้ อร่อยครับ แต่ไม่โดดเด่น
- ผัดสะตอกุ้งสด อันนี้สุดยอดครับ เมนูเขาให้เลือกว่า จะผัดพริกแกง หรือผัดกระปิ โดยพื้นฐานผม ชอบแบบผัดเปรี้ยวหวานแบบชาวใต้ แต่ไม่มีตัวเลือก จึงบอกให้ผัดกระปิ ขอบอกว่าอร่อยมากครับ จานนี้แย่งกันกิน

ผมว่าร้านนี้ น่าจะเป็นร้านอาหาร ซีฟู๊ดที่ควรจะเชิดหน้าชูตาของจังหวัดได้นะครับ
ถ้าผมแวะไปชุมพรเมื่อไร ก็จะแวะไปกินอีกแน่นอน

